‫- ב-1968, ריצ'רד מ' ניקסון נבחר‬ ‫לנשיאה ה-37 של ארצות הברית -‬
‫- בעזרת מצע בחירות ששם דגש על חוק וסדר. -‬
‫- הוא קרא לתובע הכללי שלו, ג'ון מיטשל, ‬ ‫יועצו הנאמן ביותר. -‬
‫- הוא קרא לאשתו של מיטשל, מרתה, ‬ ‫חתיכת מטרד. -‬
‫- 1974 - ניקסון מתפטר מתפקידו ‬ ‫בעקבות פרשת ווטרגייט -‬
‫האם המדינה תתקן את עצמה עכשיו?‬
‫פרשת ווטרגייט מאחורינו?‬
‫אני מקווה שזה לעולם לא יהיה מאחורינו,‬
‫כי במובן מסוים זה היה טוב.‬
‫אנחנו מלמדים את הפוליטיקאים ‬ ‫להיות ישרים ולא לשקר.‬
‫אני משוכנע שלולא מרתה,‬
‫לא היה ווטרגייט.‬
‫- סרט תיעודי של NETFLIX -‬
‫גברת מיטשל!‬
‫האם זו דמוקרטיה,‬
‫בה אנשים אינם רשאים לומר את דעתם ‬ ‫ולומר את האמת?‬
‫אתם יודעים שאני אוהבת את התקשורת.‬
‫אז אם יש לי משהו לומר, ‬ ‫אני לא אצא ואצעק אותו,‬
‫אלא אם כן אני מאמינה ‬ ‫שזה מה שצריך להיעשות או להיאמר.‬
‫כשהגעת לנמל התעופה של לונדון אתמול בבוקר,‬
‫אמרת, "ריצ'רד ניקסון הרס את נישואיי".‬
‫איך הייתה לריצ'רד ניקסון ‬ ‫כזאת השפעה על חייך?‬
‫דייוויד, פתחת כאן תיבת פנדורה.‬
‫ואני לא יודעת אם אוכל באמת להסביר את זה‬
‫בזמן הקצר שיש לנו כאן.‬
‫טוב, יש לנו לפחות 30 דקות.‬
‫זה ממש מההתחלה.‬
‫- 1968 -‬
‫ג'ון ניוטון מיטשל, התובע הכללי,‬
‫גר עם אשתו, מרתה, ‬ ‫במתחם ווטרגייט בוושינגטון.‬
‫העולם נראה להם טוב.‬
‫אני יודעת שהנשיא מחבב מאוד את בעלי.‬
‫הם היו שותפים לעריכת דין. ‬ ‫הם היו קרובים מאוד.‬
‫מיטשל הוא עו"ד לשעבר ‬ ‫בתחום איגרות החוב העירוניות,‬
‫שלפני שניהל את מסע הבחירות ‬ ‫של מר ניקסון לנשיאות של שנת 1968‬
‫מעולם לא התנסה בפוליטיקה.‬
‫כעת, בתור התובע הכללי,‬
‫הוא מטפל בכמה מהנושאים ‬ ‫השנויים ביותר במחלוקת של זמננו.‬
‫יש אומרים שבעלך‬
‫הוא האדם השני בעוצמתו בוושינגטון.‬
‫תוכלי לספר לנו איך הוא באמת?‬
‫בעלי הוא כנראה אחד האנשים ‬ ‫הכי אינטליגנטים במדינה.‬
‫לדעתי, אפילו בעולם כולו.‬
‫מר מיטשל, איך פגשת את אשתך?‬ ‫זו הייתה פגישה עיוורת?‬
‫כנראה שאף אחד מאיתנו לא היה עיוור, ‬ ‫כי הכול הסתדר.‬
‫פשוט הייתי גברת מיטשל שגרה בריי, ניו יורק.‬
‫וושינגטון הייתה כמעט כמו מדינה אחרת.‬
‫בהיותי בכירה באופן חלקי כאן בוושינגטון, ‬ ‫יש דברים רבים‬
‫הנדרשים ממני כאשתו של חבר קבינט.‬
‫הייתי רוצה לשפר את יחסיה של אמריקה‬
‫עם שאר מדינות העולם,‬
‫לנסות ולהכניס קצת אהבה לעולם.‬
‫ובכן, לעתים קרובות אמרתי למועמדים צעירים ‬ ‫שכדי לנצח,‬
‫קודם כל תבחרו באישה הנכונה.‬
‫היא לא מייצרת אותה כמות של חדשות ‬ ‫ועליה להכיר בכך,‬
‫שהבעל הוא זה שייצר חדשות.‬
‫וושינגטון הייתה עיר שנשלטה בידי גברים.‬
‫ניהלו אותה גברים לבנים בבית הלבן,‬
‫וגברים בכל רמות הקבינט.‬
‫נשים שהיו חלק מהזירה החברתית בוושינגטון ‬ ‫היו מארחות.‬
‫הנשים הלכו לחדר אחר ושתו קפה‬
‫בזמן שהגברים דיברו על הדברים החשובים.‬
‫אבל מרתה מיטשל ‬ ‫לא שיחקה לפי כללי המשחק בוושינגטון.‬
‫היא לא התכוונה להיות רק הרעייה‬
‫שיושבת ברקע ולא אומרת כלום.‬
‫חיים פוליטיים הם לא חיים של אדם רגיל‬
‫שיכול לעשות ולהגיד ככל שעולה על רוחו.‬
‫אבל אני כן אומרת ככל שעולה על רוחי.‬ ‫-כן.‬
‫טוב, מותק, אני אגיד לך מה.‬
‫ראיתי את זה בעיתון היום,‬
‫ואני לא חושבת שעשיתם שיעורי בית.‬
‫אם מרתה הגיעה לארוחת ערב בבית הלבן,‬
‫אנשים נכנסו לכוננות.‬
‫בתקופה ההיא נשים היו יותר מאופקות, ‬ ‫אבל לא מרתה.‬
‫מן הסתם, הנשיא היה מודע לכך.‬
‫זה לא שהוא לא חיבב נשים.‬
‫הוא פשוט לא חיבב נשים קולניות.‬
‫נהניתי מאוד עם הנשיא.‬
‫הוא לא ידע מתי אני צוחקת ומתי לא.‬
‫הוא חשב שאני אדם די מוזר.‬
‫לפעמים היא שתתה יותר מדי,‬
‫ואז היא נהגה להתקשר לבכירים בוושינגטון.‬
‫היא אהבה להתקשר לנשיא.‬
‫היא אהבה לקרוא לו, ואני מצטט, "הנשיא שלי".‬
‫התקשרת לנשיא ניקסון‬
‫ודיברת אתו לאחרונה בטלפון, מרתה?‬
‫התקשרת ואמרת לו מה לעשות?‬ ‫-אני מייעצת לו מדי פעם.‬
‫- המלחמה אינה טובה לילדים -‬
‫מרתה מיטשל אמרה היום‬
‫שאת אלה התומכים במהפכה אלימה בארה"ב‬
‫צריך לזרוק מהמדינה הזאת.‬
‫היא לא אמרה לאן היא רוצה שיזרקו אותם.‬
‫היום, בשתיים לפנות בוקר ‬ ‫היא התקשרה ל"ארקנסו גאזט" בליטל רוק,‬
‫ודרשה שיצלבו את הסנטור פולברייט.‬
‫גברת מיטשל הפכה לסוג של דמות כאן,‬
‫וזה די מעניין.‬
‫תמיד חשבתי שמר פולברייט (חכם)… ‬ ‫אם אתה רוצה לקרוא לו ככה.‬
‫קשה לי לקרוא לו ככה.‬
‫או שהוא חצי חכם… עכשיו הוא רק רבע חכם.‬
‫אחד ממנהיגי הרפובליקנים בסנאט,‬
‫לאחר שנשאל אם שמע ‬ ‫את הסיפור של מרתה מיטשל, ענה,‬
‫"אלוהים, היא שוב התקשרה?"‬
‫גבירותיי ורבותיי!‬
‫אני לא חושב שיש ספק בכך שבהתחלה‬
‫הם נהנו מכך שמרתה קיבלה ‬ ‫כל כך הרבה תשומת לב.‬
‫היא הייתה טובה. ‬ ‫היא יישרה קו עם המפלגה.‬
‫למרות שהיא תמכה בניקסון,‬
‫היא הייתה לגמרי נטולת עכבות.‬
‫ונראה שמיטשל משתף פעולה עם זה, ‬ ‫וזה היה אפילו יותר מעניין.‬
‫אינני יכול לשלוט במה שהיא אומרת ‬ ‫או במה שהיא עושה.‬
‫למעשה, מתחילים לכנות אותה ‬ ‫"הטיל הבלתי-מונחה".‬
‫מתוק, הרשה לי לומר לך משהו.‬
‫אם אני עושה משהו לא בסדר בממשלה,‬
‫פשוט תגיד לי את זה.‬
‫מתי שתרצה, באמת.‬
‫כל הממשל היה נגד התקשורת,‬
‫וזו אחת הסיבות שהתיידדתי כל כך עם התקשורת.‬
‫מה שלום החברים שלי?‬
‫כשאני הגעתי,‬
‫העם האמריקאי התחבר אליי באופן מסוים.‬
‫בממשל לא יכלו להאמין לזה.‬
‫מה הם יעשו לגבי מרתה מיטשל?‬
‫- אם לומר את האמת -‬
‫ואשתו של התובע הכללי של ארה"ב, מרתה מיטשל!‬
‫בחרנו בך כאדם שעשה הכי הרבה למען "מא בל",‬
‫והפרס שלך ‬ ‫הוא טלפון בצורת בית המשפט העליון.‬
‫ובכן, יהיה תענוג אמיתי לתלות אותו.‬
‫- סימונס פירסט נשיונל בנק‬ ‫מרתה מיטשל -‬
‫-למרתה תמיד יש פה מלא -‬
‫- מרתה מיטשל המדהימה -‬
‫- מרתה מיטשל ‬ ‫הגברת הראשונה של הקבינט -‬
‫אני חושבת שמרתה מיטשל ‬ ‫התפוצצה בעיר הזאת כמו פצצה.‬
‫- מרתה מיטשל הפטפטנית -‬
‫- מרתה מיטשל זכתה לתהילה מיידית -‬
‫היא הייתה כל כך מרעננת…‬
‫- מרתה מיטשל‬ ‫מדברת עבור האמריקאים -‬
‫וכל כתב בעיר רצה לראיין אותה, כולל אותי.‬
‫אני זוכרת שחזרתי פעם מקליפורניה,‬
‫ובני הזוג מיטשל היו על המטוס.‬
‫היינו בחלקו האחורי של המטוס,‬
‫והגברים שיחקו קלפים,‬
‫ומרתה מיטשל חזרה.‬
‫אמרתי, "מה דעתך על חצאיות המיני?"‬
‫"למה שלא תשאלי אותי משהו חשוב?"‬
‫אמרתי, "טוב, מה דעתך על מלחמת וייטנאם?"‬
‫היא אמרה, "זה על הפנים".‬
‫הגברים הפסיקו לשחק קלפים‬ ‫ותפסו את המחברות שלהם.‬
‫ואז נאסר עליה לטוס באייר פורס 1.‬
‫- הרוח של 76' -‬
‫- דעתה של מרתה:‬ ‫המלחמה היא על הפנים -‬
‫וייטנאם הייתה המלחמה המובהקת‬
‫שארה"ב הייתה מעורבת בה.‬
‫היא עברה בין מספר ממשלים,‬
‫וניקסון נתקע איתה.‬
‫- כמה עוד תהרוג -‬
‫אז ההערות של מרתה היו הרבה יותר ממביכות.‬
‫אף בן אדם עם הקשר הקלוש ביותר לממשל,‬
‫לא היה מעז לומר דבר כזה.‬
‫את בוודאי מבינה שזה עלול להיות מסוכן ‬ ‫למפלגה פוליטית,‬
‫רעיה שמדברת בצורה כזאת.‬
‫זה תמיד היה, "אל תיתנו לה לדבר".‬ ‫-לא ממש.‬
‫באמת?‬ ‫-לא נראה לי.‬
‫זה פשוט יוצא דופן שאישה מביעה את דעתה.‬
‫ניקסון: מרתה לא משוגעת. ‬ ‫היא יודעת בדיוק מה היא עושה.‬
‫- ה.ר. הולדמן‬ ‫ ראש הסגל של הבית הלבן -‬
‫הולדמן: היא לא מהווה סיבה לדאגה.‬
‫ניקסון: היא לא?‬
‫- בין השנים 1971 ל-1973, -‬
‫- הנשיא ניקסון הקליט באופן סודי ‬ ‫את שיחותיו -‬
‫- בבית הלבן ובמשרדים של בכירים. -‬
‫- שמה של מרתה מיטשל ‬ ‫הוזכר יותר מ-100 פעמים. -‬
‫ניקסון: היא כל הזמן קוץ בתחת. ‬
‫זה מפחיד אותי. אני לא מסוגל לסבול את זה.‬
‫- 1972‬ ‫מסע הבחירות לכהונה שניה של ניקסון -‬
‫- למען שלום אמיתי, ניקסון ב-72' -‬
‫שנת 1972 היא שנה של הזדמנות לשלום‬
‫כפי שמעולם לא קרה בהיסטוריה האמריקאית.‬
‫- ניקסון שוב -‬
‫- אנחנו תומכים בך, אדוני הנשיא -‬
‫ערב טוב. ‬ ‫התובע הכללי ג'ון מיטשל התפטר היום,‬
‫החל מאחד במרס, כדי לחזור לעבודתו הקודמת,‬
‫לנהל את מסע הבחירות לנשיאות ‬ ‫של ריצ'רד ניקסון.‬
‫ב-1972, ג'ון מיטשל היה מנהל מסע הבחירות.‬
‫מרתה מיטשל בהחלט חיכתה בקוצר רוח‬
‫לצאת ולהפגין נוכחות במסע הבחירות.‬
‫הייתי אחד האנשים הראשונים ב"קריפ",‬
‫הוועדה לבחירה מחדש של הנשיא.‬
‫מגרודר, פורטר ואני‬
‫היינו שלוש הראשונים שהקימו את "קריפ".‬
‫היה לי צוות משלי, משרד משלי.‬
‫הייתי מעורבת בכל מסע הבחירות.‬
‫הכרתי את מרתה דרך אמי, ג'ון דנקוורט,‬
‫שעבדה עם "קריפ".‬
‫עם השנים הן הפכו לחברות מאוד קרובות.‬
‫ועבורי, היא הייתה דודה מרתה.‬
‫הם חיבבו את מרתה כי הציבור חיבב אותה.‬
‫היא תמיד אהבה להיות במרכז תשומת הלב.‬
‫אני מסיירת בכל רחבי המדינה,‬
‫עובדת יום אחר יום ‬ ‫כדי להפוך את האיש הזה לנשיא.‬
‫היא הייתה נאמנה מאוד למפלגה ‬ ‫ונאמנה מאוד לנשיא‬
‫ובהתחלה היה נדמה ‬ ‫שהיא נהנית מההופעות הפומביות.‬
‫אבל היא הפכה יותר ויותר מתוכנתת.‬
‫- ברוך הבא, הנשיא ניקסון -‬
‫- האושר הוא ר' ניקסון -‬
‫מה שינה את רגשותייך כלפיו? ‬ ‫כי אני יודע שפעם‬
‫את האמנת בריצ'רד ניקסון, את ובעלך.‬
‫מה קרה?‬
‫קליפורניה.‬
‫לא רציתי לבוא לכאן באותה פעם,‬
‫והכריחו אותי להצטרף לנסיעה הזאת ‬ ‫ברגע האחרון.‬
‫- 1972‬ ‫17 ביוני, ליל הפריצה לווטרגייט -‬
‫שלום לכולם.‬
‫מה אתה עושה הערב?‬
‫ג'ון מיטשל ואני‬
‫וכמה אחרים ממסע הבחירות, ‬ ‫היינו בלוס אנג'לס.‬
‫ערכנו אירוע התרמה.‬
‫מלצר ניגש עם טלפון, וגיליתי מה קרה.‬
‫חמישה גברים נעצרו בשבת לפנות בוקר‬
‫בשעה שניסו להתקין ציוד האזנה‬
‫במטה המפלגה הדמוקרטית.‬
‫הפורצים הצליחו להיכנס למשרדי מטה המפלגה,‬
‫שם נבזזו תיקים ונלקחו מסמכים.‬
‫לאחר שהבחינו בפריצה, נעצרו חמישה גברים.‬
‫ג'ון השאיר אותי בקליפורניה.‬
‫בכלל לא רציתי בכך.‬
‫ואז קראתי בעיתון,‬ ‫בפעם הראשונה מזה חמישה ימים.‬
‫- החשוד בציתות במשרדי המפלגה הדמוקרטית ‬ ‫הוא עובד המפלגה הרפובליקנית -‬
‫- מאת בוב וודוורד וקארל ברנסטין -‬
‫זהו צילום משטרתי של ג'יימס ו' מקורד.‬
‫הוא אחד מחמישה אנשים‬
‫שהופתעו ונעצרו אתמול בתוך מטה‬
‫המפלגה הדמוקרטית בוושינגטון.‬
‫ונחשו מה הוא עוד?‬
‫יועץ הוועדה לבחירה מחדש ‬ ‫של הנשיא ריצ'רד ניקסון.‬
‫תבין, הכרתי את מקורד.‬
‫- ג'יימס מקורד -‬
‫ג'יימס מקורד היה שומר ראש שלה‬
‫ולקח את בתה לבית הספר.‬
‫ג'ון מיטשל שכר אותו להיות עוזר למשפחתו.‬
‫ג'ון מיטשל חזר מקליפורניה לוושינגטון.‬
‫בשלב הזה בהחלט הייתה לו בעיה גדולה.‬
‫הוא אישר בבירור את הפריצה הכושלת הזו.‬
‫היום, ג'ון מיטשל, ‬ ‫יו"ר הוועדה לבחירה מחדש של הנשיא ניקסון,‬
‫הכחיש כל קשר לתקרית.‬
‫למה השאירו אותי במצב כזה,‬
‫בו לא ידעתי על הפריצה לווטרגייט?‬
‫למה השאירו אותי כאן בקליפורניה?‬
‫אני נוטה להאמין‬
‫שהטיפוסים האלה בטח הוציאו אותי מוושינגטון‬
‫בגלל ווטרגייט.‬
‫מיד הרמתי את הטלפון,‬
‫והתקשרתי לוושינגטון כדי לגלות מה העניין.‬
‫נפגשתי עם ג'ון מיטשל בדירה שלו.‬
‫היו כמה שיחות טלפון ממרתה.‬
‫היא רתחה מזעם שג'ון השאיר אותה בקליפורניה‬
‫ולא סיפר לה את כל הסיפור.‬
‫שמעתי רק שמרתה יצאה מכלל שליטה,‬
‫שהיא הייתה היסטרית.‬
‫היינו בווילה במלון.‬
‫ישבתי על המיטה, התקשרתי להלן תומאס,‬
‫ושומר הראש נכנס.‬
‫הוא אמר, ‬ ‫"גברת מיטשל משוחחת בטלפון עם הלן תומאס.‬
‫היא מספרת לה כל מיני דברים על ווטרגייט.‬
‫מה לעשות?"‬
‫די מהר שמעתי אותה אומרת, "תתרחק".‬
‫ואני לא ידעתי מה קורה, ואז השיחה התנתקה.‬
‫הייתי רופא שהיה בכוננות במלון.‬
‫הלכתי לחדר פרטי.‬
‫היו אנשים בחדר,‬
‫והם היו מאוד נסערים כי היא צעקה וצרחה.‬
‫הם רצו להרגיע אותה.‬
‫החזיקו אותה ונתתי לה זריקה, תרופת הרגעה.‬
‫כל העניין הזה היה מאוד יוצא דופן.‬
‫אבל כשאיזה בכיר מהממשלה מתקשר,‬
‫אז אתה עושה את זה.‬
‫וכאן התחילו להחזיק אותי בניגוד לרצוני.‬
‫באמת החזיקו אותך בניגוד לרצונך?‬
‫ממש החזיקו אותי בניגוד לרצוני ‬ ‫בין ארבע קירות.‬
‫- מרתה: אני אסירה של המפלגה הרפובליקנית -‬
‫בעקבות פרשת ההאזנה המביכה בווטרגייט,‬
‫מרתה מיטשל שוב מדברת.‬
‫אתמול בשעה מאוחרת, היא סיפרה לכתב‬
‫שהיא הפכה לשבויה בידיהם ‬ ‫של מאבטחיה של בעלה.‬
‫כשהיא השתמשה בטלפון, היא אמרה, ‬ ‫חמישה מהם קרעו אותו מהקיר,‬
‫ואז, "זרקו אותי על מיטה ‬ ‫ותקעו לי מחט בישבן".‬
‫אני לא חושבת שיש הרבה נשים במדינה הזאת ‬ ‫שיתקשרו אליך ויגידו,‬
‫"תראו, אני מוחזקת כאסירה פוליטית".‬
‫אז הייתה מעין הרגשה‬
‫שהיו כוחות עוינים מסוימים.‬
‫היא הציגה חבלות בזרועותיה,‬
‫והיא אמרה שיש לה חבלות נוספות בירכיים.‬
‫היא אמרה, "הייתי פטריוטית עד שהתנקשו בי".‬
‫הנשיא נכנס היום למספר עניינים פוליטיים.‬
‫הדאגה העיקרית שלו הייתה שאלת מרתה מיטשל.‬
‫הנשיא מרגיש שג'ון צריך לסגור אותה איכשהו‬
‫או לכלוא אותה.‬
‫שהוא לא יכול להרשות לה לדבר ככה.‬
‫זה יצור בעיה לאומית רצינית.‬
‫מרתה מיטשל מספרת לעיתונאים ‬ ‫שהיא עוזבת את בעלה‬
‫עד אשר יחליט לעזוב את הפוליטיקה.‬
‫- מרתה דורשת:‬ ‫הנשיא או אני -‬
‫היא אמרה, "אני מאוד אוהבת את בעלי,‬
‫אבל לא אסבול ‬ ‫את כל העניינים המושחתים האלה".‬
‫- הקלטות הבית הלבן -‬
‫ניקסון: אני באמת מאמין שאלמלא מרתה,‬
‫ג'ון לא היה נותן לעניין ווטרגייט ‬ ‫לצאת משליטה.‬
‫הולדמן: השתקנו את זה, ‬ ‫אבל יכול להיות שזה לא יישאר ככה,‬
‫ויכול להיות שזה טוב שהוא ייצא.‬
‫מעריצי מרתה יחשבו, "נכון שזה נפלא?"‬
‫הוא התפטר, אתה יודע,‬
‫כמו דוכס וינדזור‬
‫שוויתר על כס המלוכה בשביל האישה שהוא אוהב.‬
‫האישה המסכנה לא במצב טוב,‬
‫והוא יהיה לצדה וכל זה.‬
‫ניקסון: ואנחנו נדליף את העובדה ‬ ‫שמצבה לא טוב, חזק מאוד.‬
‫אנחנו חייבים.‬ ‫-אנחנו כבר עושים את זה.‬
‫- צרה צרורה -‬
‫- שותה -‬
‫פתאום התחילו להפיץ שמועות מהבית הלבן.‬
‫- מרתה מיטשל חולה -‬
‫ופתאום כותבים שאני משוגעת,‬
‫שאני כל מיני דברים.‬
‫- מבולבלת לגמרי -‬
‫הולדמן: ההתפטרות תהיה סיפור חיובי.‬
‫הכול יהיה תלוי במרתה.‬
‫ניקסון: כדאי שתעשה את זה לדעתי.‬
‫תקרא לתקשורת.‬
‫ג'ון מיטשל, התובע הכללי לשעבר,‬
‫התפטר מתפקידו כמנהל מסע הבחירות ‬ ‫של הנשיא ניקסון.‬
‫- מיטשל התפטר:‬ ‫אשתי קודמת לכל -‬
‫הוא אמר לנשיא שהסיבה להתפטרותו ‬ ‫היא גברת מיטשל.‬
‫- אשתי -‬
‫יש דמוקרטים הטוענים שהפריצה למטה שלהם‬
‫אשר בה השתתף, בין היתר, ‬ ‫חבר בצוותו של מיטשל,‬
‫היוותה גורם מסוים.‬
‫הרפובליקנים מכחישים זאת בתוקף ובנחרצות.‬
‫הם אומרים שהסיבה היחידה היא גברת מיטשל.‬
‫חבר של בני הזוג מיטשל ממשרד המשפטים אמר,‬
‫"למרתה יש בעיה מיוחדת.‬
‫ברור שהיא הפכה רצינית יותר".‬
‫הייתי מושפלת, פגועה,‬
‫ולא ידעתי מי באמת פגע בי.‬
‫אני חושבת שהתקרית בקליפורניה הייתה ההתחלה.‬
‫- קולה של פייפר דנקוורט‬ ‫חברת המשפחה -‬
‫אז היא הבינה‬
‫שמסיבה כלשהי, משתיקים אותה.‬
‫בסופו של דבר, מרתה מיטשל‬
‫תיארה את עצמה כאסירה פוליטית.‬
‫אני חושב שכולנו מחויבים ‬ ‫לשחרר את מרתה מיטשל.‬
‫- ג'ורג' מקגוורן‬ ‫מועמד המפלגה הדמוקרטית לנשיאות, 1972 -‬
‫- יולי 1972‬ ‫הוועידה הדמוקרטית הלאומית -‬
‫שחררו את מרתה מיטשל!‬
‫- מרתה מיטשל זקוקה למרק עוף -‬
‫קדימה, ניקסון. שחרר את מרתה מיטשל.‬
‫- שחררו את מרתה מיטשל -‬
‫הסיפור על איך שהיא הוחזקה בניגוד לרצונה‬
‫נראה כה דמיוני.‬
‫אנשים באמת האמינו לה?‬
‫אני בספק אם מישהו האמין.‬
‫- הם מפחדים מהכנות שלי -‬
‫- מרתה מנתקת -‬
‫- מרתה חופשיה‬ ‫יוצאת לבנות חיים חדשים בניו יורק -‬
‫אני נשארת בדירה הקטנה שלי,‬
‫מסתתרת בגלל שאני כל כך נבוכה.‬
‫פשוט התנתקתי לגמרי מהפוליטיקה‬
‫בזמן שהם ניסו בכל דרך אפשרית‬
‫להעלים את ווטרגייט.‬
‫- חותם נשיא ארצות הברית -‬
‫- וושינגטון פוסט -‬
‫ווטרגייט לא הייתה סתם פריצה, ‬ ‫בשום צורה ואופן.‬
‫ווטרגייט בעצם הייתה‬
‫מערכה מאסיבית‬
‫לעשות תרגילים מלוכלכים ולנצח בבחירות.‬
‫זה היה ניסיון חפוז לטייח ולהסתיר,‬
‫כמה שאפשר, לפחות עד הבחירות של 72'.‬
‫- 72 ‬ ‫שנת הבחירות -‬
‫- ניצחון או תבוסה -‬
‫עוד ארבע שנים!‬
‫וזה הצליח.‬
‫ניקסון זכה בניצחון סוחף.‬
‫- 1973 ‬ ‫20 בינואר, יום ההשבעה -‬
‫שנאה הייתה נושא הנשיאות שלו.‬
‫בואו נשתמש בכוח הנשיאות‬
‫ככלי נקמה‬
‫נגד כל מי שעמד בדרכו,‬
‫כולל מרתה מיטשל.‬
‫עם הבחירות, הסיפור על ווטרגייט התייבש‬
‫ובעצם הפך לרדום.‬
‫והוא לא קם לתחייה עד מקורד.‬
‫ג'יימס מקורד, האיש שאמר לשופט‬
‫שיש עוד הרבה מה לומר על תיק ווטרגייט,‬
‫התייצב היום מול וועדת הסנאט ‬ ‫כדי לספר את מה שהוא יודע.‬
‫מקורד אמר שג'ון מיטשל ‬ ‫יודע רבות על ווטרגייט.‬
‫מר מיטשל, פעם היית סמל של חוק וסדר…‬
‫עדיין.‬
‫ועוד איך.‬
‫- ניו יורק -‬
‫ג'ון מיטשל מחוץ לממשל בשלב הזה.‬
‫הוא אזרח פרטי.‬
‫אבל מרתה התחילה לדבר עם חברים בתקשורת.‬
‫פרד לה-רו אמר לי להיזהר כשאני מתקשר‬
‫כי מרתה נהגה להרים את הטלפון ולהקשיב.‬
‫אז להיזהר מאוד במה שאומרים.‬
‫- הקלטות הבית הלבן -‬
‫הולדמן: ראית מה עשתה מרתה מיטשל?‬
‫ניקסון: לא. היא התקשרה למישהו?‬
‫הולדמן: היא התקשרה ל"ניו יורק טיימס".‬
‫- גברת מיטשל חוששת ממזימה ‬ ‫שתקשור את ווטרגייט לבעלה -‬
‫ניקסון: ומה היא אמרה להם?‬
‫הולדמן: היא עשתה עניין שלם, ‬ ‫"הם מפלילים את ג'ון,‬
‫ואני לא אתן להם לעשות את זה".‬
‫היא אמרה, "הם לא יפילו את זה עליו.‬
‫אני לא אתן להם, ולא אכפת לי מי ייפגע.‬
‫אני יכולה לנקוב בשמות".‬
‫אני חושבת שהיא כעסה על ניקסון‬ ‫שהכניס את ג'ון לכל המצב הזה.‬
‫היא רצתה להגן על ג'ון,‬
‫אבל לא נראה לי שהיא ידעה‬ ‫עד כמה ג'ון היה מעורב.‬
‫אני חושבת שאהבתה לג'ון ‬ ‫הייתה נקודת התורפה שלה.‬
‫נמאס לי שאנשים אומרים שאני מחפשת פרסום.‬
‫אבל אם עליי להתפרסם ‬ ‫כדי לטהר את שמם של שני אנשים חפים מפשע,‬
‫בעלי ואני…‬
‫תוכלו להטיל את האשמה כולה על הבית הלבן.‬
‫מה זאת אומרת "על הבית הלבן"?‬
‫- 24.5.1973, חדשות NBC -‬
‫מה זאת אומרת "על הבית הלבן"?‬
‫האשמה המוטלת על הבית הלבן.‬
‫ובכן, מאיפה אתה חושב שהכול התחיל?‬
‫אתה חושב שבעלי כזה טיפש?‬
‫ועל מי אתה חושב שהוא מגן?‬
‫על מי?‬
‫אין לי מושג. על מי?‬
‫הוא הגן על אדוני הנשיא,‬
‫מסיבות ברורות לגמרי.‬
‫אני אספר לכולם. אתם יודעים מה הם יעשו,‬
‫הם בטח יהרגו אותי בסוף.‬
‫אבל אני סומכת עליכם, ‬ ‫על התקשורת, שתגנו עליי.‬
‫הייתי במדיסון, ויסקונסין, והיא איתרה אותי.‬
‫ואז היא אמרה שניקסון צריך להתפטר.‬
‫היא הייתה הראשונה שאמרה את זה.‬
‫אשתו של מנהל מסע הבחירות לשעבר של ניקסון‬
‫אמרה שבעלה והנשיא בילו ערבים רבים ‬ ‫בתכנון אסטרטגיה.‬
‫ועל פי גברת מיטשל,‬
‫"הנשיא תמיד ידע מה קורה".‬
‫הנה נשיא שמספר לנו האמריקאים‬
‫שהוא לא יודע על כל הדברים הנוראים‬
‫שקורים מתחת לאף שלו.‬
‫האיש הזה ידע מה קורה,‬
‫או שהוא התרשל בתפקידו כנשיא.‬
‫היא הריחה את זה.‬
‫- מרתה: ניקסון ידע על הטיוח -‬
‫היא ידעה שמשהו מלוכלך קורה.‬
‫קרל ברנסטין ואני התחלנו להבין‬
‫שהיא הייתה מקהלה יוונית של אישה אחת.‬
‫כי היא אמרה את האמת.‬
‫- עדות שקר בווטרגייט -‬
‫כשנשואים למישהו ‬ ‫שנמצא בצרות משפטיות רציניות,‬
‫כמו ג'ון מיטשל, אתה יודע.‬
‫הדבר היחיד שג'ון מיטשל כעס עליו‬
‫היה כשאמרתי שחשבתי שעל הנשיא להתפטר.‬
‫ואני חושבת שייתכן שהוא קיבל על הראש ‬ ‫מהבית הלבן.‬
‫מרתה אמרה לג'ון מיטשל,‬
‫"אם תישאר עם ניקסון, אתה תלך לכלא.‬
‫והאיש שגרם לכל זה יתחמק בלי עונש".‬
‫התובע הכללי לשעבר ג'ון מיטשל עזב את אשתו‬
‫ועבר למלון בניו יורק.‬
‫לפי "ניוזוויק", ‬ ‫זו תוצאה של סדרת התפרצויות אלימות,‬
‫שבהן גברת מיטשל זרקה את בגדיו של בעלה‬
‫למסדרון בניין הדירות שלהם.‬
‫חברים טוענים שמיטשל סיפר להם‬
‫שאשתו היא אישה חולה,‬
‫אבל שהוא לא יכול להביא את עצמו ‬ ‫לנקוט בצעדים המשפטיים הנחוצים‬
‫על מנת לאשפז אותה.‬
‫- קולה של פייפר דנקוורט‬ ‫חברת המשפחה -‬
‫היא הייתה לבד אחרי שהוא עזב.‬
‫הבת שלה, מרטי, לא הייתה שם.‬
‫ואני יודעת שכשהם היו פרודים,‬
‫היה חור בלבה של מרתה.‬
‫עברתי ניסיונות קשים ביותר,‬
‫ואם מישהו יכול להפוך לאלכוהוליסט, זו אני.‬
‫אבל אני לא.‬
‫אני חושבת שהיא פחדה כל הזמן‬ ‫שמשהו אחר עלול לקרות לה.‬
‫היא אמרה, "אני יודעת שהם עושים את זה ‬ ‫כי הם חושבים שאני יודעת יותר מדי".‬
‫סיממו אותי.‬
‫הם ניסו להכניס אותי פעמיים ‬ ‫למוסד לחולי נפש.‬
‫הם ניסו להרוג אותי.‬
‫פחדתי פחד מוות.‬
‫כי בכל יום אני מתעוררת וחושבת, ‬ ‫"מה יקרה היום?"‬
‫אני לא יודעת למה לא הבנתי, במידה מסוימת,‬
‫מה קורה, אבל לא הבנתי.‬
‫…עד שגיליתי‬
‫שריצ'רד ניקסון ומיטשל ישבו בחדר הסגלגל‬
‫ותכננו את כל הבלגן הזה עליי.‬
‫זה היה בהקלטות.‬
‫רק בשבוע שעבר למדה וועדת ווטרגייט של הסנאט‬
‫על קיומן של הקלטות‬
‫של שיחותיו של הנשיא ניקסון,‬
‫כולל שיחות הנוגעות לווטרגייט.‬
‫אני חשבתי שג'ון מיטשל התפטר בגללי,‬
‫אבל ההקלטות אומרות, להיפך,‬
‫שהוא וריצ'רד ניקסון שלטו בי,‬
‫ולכן הם תכננו‬
‫בדיוק איך מיטשל יתפטר ממסע הבחירות.‬
‫- הקלטות הבית הלבן -‬
‫- 30 ביוני, 1972‬ ‫שנתיים קודם לכן -‬
‫ג'ון מיטשל: היא באמת הגזימה הפעם.‬
‫יצרנו סוג של פרנקנשטיין עם התקשורת, ‬ ‫אתה יודע.‬
‫ניקסון: היא סלבריטי.‬
‫מיטשל: נכון מאוד.‬
‫אני יכול לנסות לשמור את זה בסוד ‬ ‫ולהשתיק את זה.‬
‫הולדמן: אם תעשה מהלך כזה (ההתפטרות), ‬ ‫זו תהיה הפתעה.‬
‫ניקסון: אחרת…‬
‫אתה צודק. יקשרו את ישירות לווטרגייט.‬
‫על שותפיו הפוליטיים ‬ ‫הקרובים ביותר של ניקסון‬
‫הוגשו היום כתבי אישום פליליים‬
‫באחד מרגעי השיא של חקירת ווטרגייט הארוכה.‬
‫ג'ון מיטשל, התובע הכללי‬ ‫ומנהל מסע הבחירות לשעבר,‬
‫מואשם כעת בשיבוש הליכי משפט, ‬ ‫לאחר ששיקר לחבר המושבעים ולאף-בי-איי,‬
‫ועומד בפני 30 שנות מאסר.‬
‫אני בטוחה שמיטשל חשב שיקבל חנינה,‬
‫אבל אז כמובן, ‬ ‫ניקסון עזב בלי להעניק לו חנינה.‬
‫במהלך התקופה הארוכה והקשה של ווטרגייט,‬
‫הרגשתי שזו חובתי להחזיק מעמד.‬
‫עם זאת, התברר לי‬
‫שאין לי בסיס פוליטי חזק מספיק בקונגרס.‬
‫אתפטר מתפקידי כנשיא החל ממחר בצהריים.‬
‫- תשעה באוגוסט, 1974-‬
‫בלילה בו ניקסון התפטר‬
‫באמת הרגשתי לראשונה את כל העניין.‬
‫וזו הייתה ההתחלה של… ‬ ‫הייתי חייבת לקום על הרגליים.‬
‫פעם אנשים חשבו‬
‫שמרתה מיטשל הייתה משעשעת ומוגזמת,‬
‫עם דעותיה הבוטות ושיחות הטלפון הליליות.‬
‫ואז הגיעו הצהרותיה הגלויות והזועמות ‬ ‫לגבי ווטרגייט,‬
‫וההבנה המצמררת שמרתה מיטשל אמרה את האמת.‬
‫- עכשיו אנחנו שומעים את זה, מרתה -‬
‫- מרתה מיטשל צצה על מסכי הטלוויזיה -‬
‫ברוכים הבא ל"פנורמה". אני מורי פוביץ'.‬
‫קבלו בבקשה את המנחה שלצידי השבוע, ‬ ‫מרתה מיטשל.‬
‫- השינוי של מרתה מיטשל! -‬
‫- איך הפכה מרתה מיטשל לברבור -‬
‫- מרתה מיטשל, גיבורת ווטרגייט -‬
‫- איך הפוליטיקה הרסה את נישואיי -‬
‫- מרתה מיטשל שואלת, "ג'ון מי"? -‬
‫הבית הלבן אמר לעיתונאים כמוני,‬
‫שג'ון מיטשל מתפטר‬
‫כי הוא צריך לטפל באשתו שהשתגעה.‬
‫ג'ון המסכן היה צריך לטפל בי.‬ ‫-נכון.‬
‫- מרתה מיטשל לא מטורפת, מאת נורה אפרון -‬
‫אנשים אומרים שאת התחלת ‬ ‫את כל עניין ווטרגייט.‬
‫שאת סיפרת לכולם.‬ ‫-נכון מאוד.‬
‫את מרוצה מהתוצאה?‬ ‫-בהחלט.‬
‫את חושבת שאם הנשיא…‬
‫זה הדבר הכי טוב בעולם בשביל המדינה הזאת.‬
‫אנחנו נהפוך את הפוליטיקאים‬
‫שוב לנאמנים.‬
‫הם לא יהיו אנשים לא ישרים.‬
‫האנשים שהיו הכי קרובים לריצ'רד ניקסון,‬ ‫בבית הלבן ובפוליטיקה,‬
‫נידונו היום למאסר ‬ ‫על תפקידם בטיוח ווטרגייט.‬
‫עבור אנשים רבים, ‬ ‫זה היה הסיום הגדול של דרמת ווטרגייט.‬
‫לאחר מכן, לג'ון מיטשל הייתה תגובה.‬
‫זה היה יכול להיות הרבה יותר גרוע.‬
‫הוא יכול היה לגזור עליי ‬ ‫לגור עם מרתה מיטשל,‬
‫אז אני חושב שמצבי טוב מאז.‬
‫יש בך מרירות על כך?‬ ‫-בהחלט.‬
‫- 1975 -‬
‫מרתה מיטשל,‬
‫אישה שהתפרסמה ‬ ‫בזכות הסיפורים שייצרה בבית הלבן,‬
‫התחילה למכור שמלות ב"פינק האוס".‬
‫היא תבעה את ג'ון מיטשל ‬ ‫על איחור בתשלומי מזונות,‬
‫ובשבועיים האחרונים, ‬ ‫מסמך בית משפט תיאר אותה‬
‫כחולה מאוד, בלי כספים ובלי חברים.‬
‫כשהיא חלתה,‬ ‫היא לא רצתה לראות הרבה מחבריה.‬
‫האדם היחיד שהיא באמת רצתה לראות,‬ ‫סירב לראות אותה.‬
‫כ-400 איש הגיעו הבוקר לפיין בלאף, ארקנסו,‬
‫לחלוק כבוד אחרון למרתה מיטשל.‬
‫- שלושה ביוני, 1976 -‬
‫כנותה סיבכה אותה בצרות עם ממשל ניקסון‬
‫ועם בעלה.‬
‫אך היא זכתה במעריצים רבים בבית.‬
‫חלקם שלחו פרחים.‬
‫המסר הזה נכתב בסידור פרחים אחד ‬ ‫עם חרציות לבנות,‬
‫"מרתה צדקה".‬
‫לא היה עליו כרטיס.‬
‫- מרתה צדקה -‬
‫האם היא הייתה אישה משוגעת?‬
‫אני בהחלט לא חושבת כך.‬ ‫אני חושבת שהיא הייתה אדם נהדר,‬
‫ואני חושבת שהיא הייתה בעלת חזון‬ ‫במובן מסוים.‬
‫נבואית.‬
‫גברת מיטשל, את בהחלט תופיעי‬
‫פה ושם בספרי ההיסטוריה.‬
‫מה היית רוצה שאנשים יחשבו עליך?‬
‫- קטע שמע‬ ‫טודיי, 11.2.1971, NBC -‬
‫אם אי פעם אעשה מעשה טוב,‬
‫הייתי רוצה שיזכרו אותי ‬ ‫כמי שעשתה את הטוב עבור ארצה, זה הכול".‬
‫זה יהיה הדבר הכי מרגש בעולם.‬
‫והדרך שלך לעשות זאת היא להשמיע את קולך.‬ ‫-בדיוק.‬
‫- ג'ון מיטשל בילה 19 חודשים בכלא -‬
‫- על תפקידו בקנוניית הטיוח. -‬
‫- חנינה הוענקה לריצ'רד ניקסון ‬ ‫על ידי יורשו בתפקיד, הנשיא ג'רלד פורד, -‬
‫- 30 יום אחרי שהתפטר מתפקידו. -‬
‫- ב-1988, פסיכולוג מאונ' הרווארד ‬ ‫בשם ברנדן מאהר -‬
‫- טבע את הביטוי "אפקט מרתה מיטשל". -‬
‫- ביטוי המתאר תהליך שבו אמונותיו של אדם -‬
‫- מתויגות בתחילה כהזויות, -‬
‫- אך מאוחר יותר מתבררות כאמיתיות. -‬
‫- לזכר פלורנס א' אלברגו -‬
‫תרגום כתוביות: תמר פימה‬